cyanic-selkie/wikianc huggingface dataset:
প্রাথমিক শিক্ষা সমাপনী পরীক্ষা
যদিও ২০০৫ সাল থেকে উপজেলা পর্যায়ে চলে আসছে। কিন্তু ২০০৯ সালে বাংলাদেশে প্রবর্তিত একটি পাবলিক পরীক্ষা যার মাধ্যমে দেশব্যাপী প্রাথমিক বিদ্যালয়ের শেষ বর্ষের (পঞ্চম শ্রেণির) শিক্ষার্থীদের অভিন্ন প্রশ্নপত্রের মাধ্যমে মূল্যায়ন করা হয়।২০২২ সাল থেকে এই পরীক্ষা আর থাকছে না। কেবল এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণীতে ভর্তি হওয়ার সুযোগ পায়। গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয় প্রতিবছর এই পাবলিক পরীক্ষাটি আয়োজন করে থাকে। এর যাত্রা শুরু হয় ২০০৯ সালে প্রাথমিক সমাপনি পরীক্ষার মাধ্যমে। সারা দেশের প্রাথমিক বিদ্যালয়ের পঞ্চম শ্রেণীর শিক্ষার্থী দের এবছরেই প্রথম প্রাথমিক বৃত্তি ও সমাপনি পরীক্ষা একই প্রশ্ন পত্রে অনুষ্ঠিত হয় পরবর্তীতে ২০০৯ সালে দেশব্যাপী প্রথমবারের মতো অনুষ্ঠিত প্রাথমিক শিক্ষা সমাপনী পরীক্ষায় গড় পাসের হার ছিল ৮৮ দশমিক ৮৪ শতাংশ। ২০১১ সালে অনুষ্ঠিত ৩য় প্রাথমিক শিক্ষা সমাপনী পরীক্ষায় গড় পাসের হার বৃদ্ধি পেয়ে ৯৭ দশমিক ২৬ শতাংশে উন্নীত হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১৩ সাল থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।
এবতেদায়ী শিক্ষা সমাপনী পরীক্ষা
ইবতেদায়ী সমাপনী পরীক্ষা বা পি.ডি.সি হল প্রাথমিক শিক্ষা সমাপনী পরীক্ষা সার্টিফিকেট সমমানের পঞ্চম শ্রেণীতে বাংলাদেশের শিক্ষা বোর্ড কর্তৃক অনুমোদিত মাদ্রাসা শিক্ষার্থীদের জন্য একটি সরকারী পরীক্ষা যা প্রাথমিক বোর্ড বাংলাদেশের অধীনে নেওয়া হয়। এই পরীক্ষা প্রাথমিক ইবতেদায়ী সমাপনী পরীক্ষা হিসেবে পরিচিত। ইবতেদায়ী সমাপনী পরীক্ষা পি.ডি.সি পরীক্ষা ২০১০ সাল হতে চালু হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১১ থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।
পরীক্ষা পদ্ধতি
ন্যাপ (জাতীয় প্রাথমিক শিক্ষা একাডেমী) কর্তৃক প্রণীত অভিন্ন প্রশ্নের মাধ্যমে সমগ্র দেশে একইসময়ে এই পরীক্ষার আয়োজন করে থাকে গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয়। উল্লেখ্য অন্যান্য স্কুল সার্টিফিকেট পরীক্ষা (জে.এস.সি, এস.এস.সি এবং এইচ.এস.সি) বাংলাদেশের শিক্ষাবোর্ডসমূহ কর্তৃক আয়োজিত হলেও কেবল প্রাথমিক ও সমমানের পরীক্ষাগুলো আয়োজন করে থাকে মন্ত্রণালয়। প্রায় প্রতিবছরই প্রশ্নকাঠামোতে পরিবর্তন আনা হলেও সাধারণত প্রাথমিক শিক্ষা সমাপনী ও সমমানের পরীক্ষা ৬টি বিষয়ের উপর অনুষ্ঠিত হয় যার প্রতিটিতে সর্বমোট ১০০ নম্বর করে থাকে এবং পাস নম্বর থাকে ৩৩।
মাঙ্গা এ্যাকশন
Manga এ্যাকশান (漫画アクション) হল জাপানি শিনেন ম্যাগাজিন।যেটি প্রকাশনা করেছে ফুতাবাসা.
এশীয় বুরুশ-লেজি সজারু
এশীয় বুরুশ-লেজি সজারু বা বুরুশ-লেজি সজারু বা তুলিলেজি সজারু (Asiatic brush-tailed porcupine) (বৈজ্ঞানিক নাম:Atherurus macrourus) হচ্ছে Hystricidae পরিবারের Atherurus গণের ইঁদুরের মতো দেখতে একটি সরু সজারু।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
এশীয় বুরুশ-লেজি সজারু ইঁদুরের মতো দেখতে একটি সরু প্রাণী। দেহের প্রায় সকল অংশে কাঁটা থাকে; দেহতল, মাথা ও পায়ের ফাঁপা কাঁটা কোমল প্রকৃতির কাঁটা। প্রাপ্তবয়স্ক এই প্রজাতির সজারুরর মাথাসহ দেহের দৈর্ঘ্য ৩৬.৫-৫৭ সেমি এবং ওজন ১.৫-৪ কেজি।
বিস্তৃতি
এশীয় বুরুশ-লেজি সজারু বাংলাদেশ ছাড়াও ভারত, চীন, লাওস, মালয়েশিয়া, মায়ানমার থাইল্যান্ড, ভিয়েতনাম, কম্বোডিয়া, মালাক্কা, ও ইন্দোনেশিয়ায় পাওয়া যায়।
জাহাঙ্গীরপুর সরকারি কলেজ
থাম্ব|303x303পিক্সেল| ক্যাম্পাস প্রবেশ ফটক জাহাঙ্গীরপুর সরকারি কলেজ বাংলাদেশের মহাদেবপুর শহরে অবস্থিত উচ্চশিক্ষার অন্যতম প্রাচীন প্রতিষ্ঠান। প্রতিষ্ঠানটি ১৯৬৭ সালে প্রতিষ্ঠিত। অত্র এলাকায় জাহাঙ্গীরপুর সরকার মহাদেবপুরে কলেজ ই প্রথম সরকারী প্রতিষ্ঠান। এটি বিভিন্ন শাখায় তিন বছরের স্নাতক এবং চার বছরের অনার্স ডিগ্রি কোর্স সরবরাহ করে। কলেজটি জাতীয় বিশ্ববিদ্যালয়ের অন্তর্ভুক্ত একটি শিক্ষাপ্রতিষ্ঠান । ১৯৬৭ সাল থেকে এটি উচ্চ মাধ্যমিকের শিক্ষার্থীদের তালিকাভুক্তি শুরু করে। কলেজটি মহাদেবপুর রাজবাড়ি সংলগ্ন।
ইতিহাস
জাহাঙ্গীরপুর সরকার কলেজ, জাতীয় বিশ্ববিদ্যালয় এর অন্তর্ভুক্ত মহাদেবপুর, নওগাঁয় অবস্থিত একটি ডিগ্রি কলেজ। এটি ১৯৬৭ সালে প্রতিষ্ঠিত হয়েছিল। জামিদার ক্ষিতিশ চন্দ্র রায় চৌধুরী এই কলেজের জন্য তার সম্পত্তি দান করেছিলেন। নওগাঁর মহকুমা অফিসার মোঃ আজিজুল হক এই কলেজটি প্রতিষ্ঠা করেছিলেন। কলেজের গেটটি রাজশাহীর জেলা প্রশাসক এ এম সায়েদ দ্বারা ৩১ জুলাই ১৯৬৭ সালে খোলা হয়েছিল।
১৯৮৪ সালের ৯ জানুয়ারীতে এটি জাতীয়করণ করা হয়েছে। এর হোস্টেল ১৯৬৯ সালে প্রতিষ্ঠিত হয়েছিল। এই কলেজের প্রথম অধ্যক্ষ ছিলেন মোঃ মোস্তাফিজুর রহমান এবং বর্তমান অধ্যক্ষ হলেন এস এম জিল্লুর রহমান।
বিভাগ
কলেজে নিন্মলিখিত বিভাগ আছে:
কালিজিরা ধান
কালিজিরা চাল পোলাও রান্নায় ব্যবহার করা হয়। এই চালের ভাতে বেশ সুগন্ধ রয়েছে। কালিজিরা, সরু, কাশিয়াবিন্নি, বেগুনবিচি, জামাইভোগ, দাদখানি প্রভৃতি চিকন চাল দিয়ে তৈরি হয় পোলাও, বিরিয়ানি, খিচুড়ি, খির-পায়েস, ফিরনি ও জর্দা। নতুন অতিথিদের এসব চিকন চালের তৈরী খাবার দিয়ে আপ্যায়ন করা গ্রাম বাঙলার প্রাচীন রীতি।
নজদ ও হাসা আমিরাত
নজদ ও হাসা আমিরাত ছিল তৃতীয় সৌদি রাষ্ট্র। ১৯০২ থেকে ১৯২১ পর্যন্ত এই রাষ্ট্র স্থায়ী ছিল। ঐতিহাসিকরা একে রিয়াদ আমিরাত বলেও উল্লেখ করেন। এটি ছিল সৌদ পরিবার দ্বারা শাসিত রাজতন্ত্র ধাচের সরকার ব্যবস্থা। রিয়াদের যুদ্ধে সৌদি সেনারা রশিদ পরিবার শাসিত হাইল আমিরাত দখলের পর এই রাষ্ট্র গঠিত হয়।
হিন্দু বিবাহ আইন, ১৯৫৫
হিন্দু বিবাহ আইনটি ১৯৫৫ সালে ভারতীয় সংসদের আইন দ্বারা গঠিত হয়। এই সময় হিন্দু কোড বিলের অংশ হিসাবে তিনটি গুরুত্বপূর্ণ কাজও করা হয়েছিল: হিন্দু উত্তরাধিকার আইন (১৯৫৬), হিন্দু সংখ্যালঘু ও অভিভাবকত্ব আইন (১৯৫৬), হিন্দু দত্তক গ্রহণ ও রক্ষণাবেক্ষণ আইন (১৯৫৬)।
এই আইন জন্মু ও কাশ্মীর ছাড়া ভারতের অন্য সব জায়গাতেই প্রযোজ্য। কোনও হিন্দু যদি, এই আইনের আওতায় পড়ে এমন কোনও স্থানে বসবাস করেন - তাহলে তিনি বাইরে থেকে এলেও এই আইন তার প্রতি প্রযোজ্য হবে। অহিন্দু, অর্থাৎ, কৃশ্চান, মুসলমান, ইহুদী, পার্শীদের প্রতি এই আইন প্রযোজ্য নয়। হিন্দু ও অহিন্দুর মধ্যে বিবাহ একমাত্র সম্ভবপর "সিভিল ম্যারেজ"-এর সাহায্যে। ১৯৫৪ সালের স্পেশাল ম্যারেজ অ্যাক্ট অনুযায়ী প্রদেশ সরকারের নিয়োজিত ম্যারেজ রেজিস্ট্রাররা এই বিবাহ দিতে পারেন।
উদ্দেশ্য
এই আইনের প্রধান উদ্দেশ্য ছিল হিন্দু ও অন্যান্যদের মধ্যে বিবাহ সম্পর্কিত আইন সংশোধন ও আচরণ বিধি লিপিবদ্ধ করা। শাস্ত্র আইন সংশোধন ও আচরণ বিধি লিপিবদ্ধের পাশাপাশি এটি বিচ্ছেদ ও বিবাহবিচ্ছেদ চালু করে, যা শাস্ত্র আইনটিতে বিদ্যমান ছিল না। এই আইন হিন্দুধর্মের সকল বিভাগের জন্য আইনের একতা এনেছে। ভারতে ধর্মীয় নির্দিষ্ট নাগরিক আচরণ বিধি রয়েছে যা আলাদাভাবে অন্য কিছু ধর্মের অনুসারীকে নিয়ন্ত্রণ করে।
অভিভাবকত্ব
হিন্দু বিবাহ আইনের ৬নং ধারাটি বিবাহের জন্য অভিভাবকত্ব নির্দিষ্ট করে। এই আইনের অধীনে একটি নববধূর জন্য বিবাহে অভিভাবকের সম্মতির প্রয়োজন হলে, এই ধরনের সম্মতি দেওয়ার অধিকারী ব্যক্তিগণ নিম্নরূপ: বাবা; মা; পিতামহ, মাতামহ; রক্তের সম্পর্কযুক্ত ভাই; সৎভাই; ইত্যাদি। ১৯৭৮ সালে শিশু বিবাহ আইন সংশোধন পাসের পর বিবাহের জন্য অভিভাবকত্ব বাতিল করা হয়। এটি একটি সংশোধনী যা শিশু বিবাহ প্রতিরোধের জন্য বিবাহের জন্য সর্বনিম্ন বয়সের প্রয়োজনীয়তা বৃদ্ধি করে।
অধ্যায়
হিন্দু বিবাহ আইনের ৭নং ধারা বিয়ের অনুষ্ঠান ও প্রথার স্বীকৃতি দেয়। হিন্দু বিবাহ বিধিতে সামাজিক প্রথা ও নিয়ম অনুযায়ী হিন্দু বিবাহ সম্পন্ন হলে তাকে বৈধ হিসাবে গণ্য করা হয় এবং সপ্তপদী যে-সব বিবাহের একটি অঙ্গ, অগ্নি-সাক্ষী করে সপ্তপদী হয়ে যাবার পরেই বিবাহ সম্পূর্ণ হয়েছে বলে ধরা হয়। হিন্দু আইনে কোথাও বলা হয় নি যে, উভয়পক্ষের সন্মতি না থাকলে বিবাহ অসিদ্ধ হবে। কিন্তু যদি কোনও পক্ষের সন্মতি অসৎ উপায়ে বা জোর করে নেওয়া হয় - তাহলে সেই বিবাহ অবৈধ ঘোষিত হতে পারে।
২০১৭- ২০১৯ সৌদি আরব পরিশুদ্ধি
২০১৭-১৯ সৌদি আরবের শুদ্ধি হল সৌদি আরবে র বেশ কয়েকজন বিশিষ্ট সৌদি আরবের রাজপুত্র, সরকারী মন্ত্রী এবং ব্যবসায়ীদের ৪ নভেম্বর ২০১৭ সালে গ্রেপ্তার করা এবং কয়েক সপ্তাহ পরে ক্রাউন প্রিন্স মোহাম্মদ বিন সালমানের নেতৃত্বে একটি দুর্নীতিবিরোধী কমিটি গঠন করা।
অপসারণের পিছনে উদ্দেশ্য সম্পর্কে তিনটি কারণ অনুমান করা হয়: ১) দুর্নীতি দমন, ২) অর্থ আত্মসাত ৩) ক্ষমতা দখলের ষড়যন্ত্র।
আটকদের রিয়াদের রিটজ-কার্লটন হোটেলে (যেটি ২৪ অক্টোবর ২০১৭ এ পরিকল্পিত শহর নিওমের জন্য ঘোষণার আয়োজন করেছিল) আবদ্ধ করে রাখা হয়। পরবর্তীতে এর নতুন বুকিং গ্রহণ বন্ধ করে দেয় এবং অতিথিদের চলে যেতে বলে। সন্দেহভাজনদের দেশ থেকে পালাতে বাধা দেওয়ার জন্য ব্যক্তিগত জেটগুলিও গ্রাউন্ডেড করা হয়েছিল।
অভিযোগ
অভিযোগের মধ্যে রয়েছে মানি লন্ডারিং, ঘুষ, কর্মকর্তাদের চাঁদাবাজি এবং ব্যক্তিগত লাভের জন্য সরকারি পদের সুবিধা নেওয়া।
জড়িত ব্যক্তিদের তালিকা
থাম্ব|ফাহাদ বিন আবদুল্লাহ থাম্ব|মুহাম্মদ বিন নায়েফ থাম্ব|মুতাইব ইবনে আবদুল্লাহ যাদেরকে গ্রেফতার করা হয়েছে, আটক করা হয়েছে, তাদের পদ থেকে অপসারণ করা হয়েছে, কিন্তু এতেই সীমাবদ্ধ নয়:
ধর্মযাজক
থাম্ব|সালমান আল-ওদা
এবন উইকিপিডিয়া
এবন উইকিপিডিয়া হচ্ছে অনলাইন বিশ্বকোষ উইকিপিডিয়ার এবন ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। এবন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
এবন উইকিপিডিয়া
কামলি (২০২২-এর চলচ্চিত্র)
কামলি (کملی; ) হচ্ছে ২০২২ সালে মুক্তিপ্রাপ্ত একটি পাকিস্তানি উর্দু নাট্য চলচ্চিত্র যার পরিচালক হচ্ছেন সারমাদ খুসাট যিনি চলচ্চিত্রটি প্রযোজনাও করেছেন কানওয়াল খুসাটের সঙ্গে, প্রযোজনা প্রতিষ্ঠান হচ্ছে সারমাদের নিজের প্রতিষ্ঠান খুসাট ফিল্মস। চলচ্চিত্রটিতে মুখ্য ভূমিকায় অভিনয় করেছেন সাবা কমর, সানিয়া সাইদ, নিমরা বুচা এবং হামজা খাজা। ২০২২ সালের ৩ জুন চলচ্চিত্রটি মুক্তি পায় এবং এটাকে পাকিস্তানের অন্যতম সেরা চলচ্চিত্র ধরা হচ্ছে।
চলচ্চিত্রটির গল্প তিন নারীকে নিয়ে, তিন নারীর অবদমিত যৌন কামনা নিয়েই চলচ্চিত্রটির মূল কাহিনী আবর্তিত।
প্রযোজনা
২০১৯ সালের সেপ্টেম্বর মাসে অভিনেত্রী সাবা কমর সারমাদ খুসাটের দ্বিতীয় চলচ্চিত্রে অভিনয়ের জন্য স্বাক্ষর করেন। সাবা ছাড়াও নিমরা বুচা এবং সানিয়া সাইদকেও এই চলচ্চিত্রে মুখ্য চরিত্রে অভিনয়ের জন্য নেওয়া হয় যারা এর আগে সারমাদের 'মন্টো' (২০১৫) চলচ্চিত্রে অভিনয় করেছিলেন যা ছিলো সারমাদ পরিচালিত প্রথম চলচ্চিত্র। পুরুষ অভিনেতা হামজা খাজা (যার প্রথম চলচ্চিত্র এই কামলিই) কে নেওয়া হয় সাবার প্রেমিকের চরিত্রে। চলচ্চিত্রটির প্রধান চিত্রগ্রহণ শুরু হয় অক্টোবরের প্রথম সপ্তাহে এবং দুই মাস ধরে চলেছিলো। সারমাদ বলেছিলেন যে চলচ্চিত্রটি একটি মর্মান্তিক প্রেম কাহিনীর হবে।
গ্রহণ
চলচ্চিত্রটি চলচ্চিত্রসমালোচক এবং গবেষকদের দ্বারা প্রশংসা পেয়েছিলো। 'সামথিং হট' ওয়েবসাইটের মনাল খান লিখেন, "কামলি ভালো একটি অর্জন, সবার জন্য।" গ্যালাক্সি ললিউডের মমিন আলি মুনশি সাবা কমরের অভিনয়ের ভূয়সী প্রশংসা করেন এবং বলেন, "সাবা আবারো প্রমাণ করলেন যে, কেনো তিনি সাবা।" এক্সপ্রেস ট্রিবিউন সংবাদপত্রের সিমরান সিরাজ লিখেন যে, "চলচ্চিত্রটি আপনাকে বাস্তবতা এবং কল্পলোকের যৌন কামনার সঙ্গে পরিচয় করিয়ে দেবে।"
দীপঙ্কর ভট্টাচার্য
দীপঙ্কর ভট্টাচার্য (জন্ম ১৯৬০) একজন ভারতীয় রাজনৈতিক নেতা ও সিপিআইএমএল লিবারেশন দলের সাধারন সম্পাদক  । দীপঙ্কর ভট্টাচার্য উচ্চ মাধ্যমিক বোর্ড পরীক্ষায় প্রথম হয়েছিলেন এবং আইএসআই থেকে স্ট্যাটিকসে স্নাতকোত্তর ডিগ্রী লাভ করেন । ১৯৯৮ সালে বিনোদ মিশ্রের পর তিনি সিপিআই(এমএল) লিবারেশন দলের সাধারন সম্পাদক নির্বাচিত হন।  তার আগে তিনি ইন্ডিয়ান পিপল'স ফ্রন্ট ও অল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারন সম্পাদক ছিলেন।
প্রারম্ভিক জীবন ও পড়াশোনা
দীপঙ্কর ভট্টাচার্য ১৯৬০ সালে ভারতের আসাম রাজ্যের গুয়াহাটিতে জন্মগ্রহণ করেন। তার বাবা বৈদ্যনাথ ভট্টাচার্য ভারতীয় রেলের একজন কর্মী ছিলেন। তিনি কলকাতার কাছে নরেন্দ্রপুরের রামকৃষ্ণ মিশন বিদ্যালয়, নরেন্দ্রপুর থেকে পড়াশোনা শুরু করেন। উচ্ছমাধ্যমিক পরীক্ষায় দীপঙ্কর পশ্চিমবঙ্গের প্রথম স্থান অধিকার করেন তারপর ইন্ডিয়ান স্ট্যাটিস্টিক্যাল ইনস্টিটিউটে ভর্তি হন। সেখান থেকেই তিনি স্নাতক ও স্নাতকোত্তর ডিগ্রী লাভ করেন।
রাজনৈতিক জীবন
ইন্ডিয়ান স্ট্যাটিস্টিক্যাল ইনস্টিটিউটে পড়ার সময় থেকেই দীপঙ্কর ভট্টাচার্য রাজনীতিতে জড়িয়ে পড়েন। ১৯৮২ থেকে ১৯৯৪ সাল পর্যন্ত দীপঙ্কর ভট্টাচার্য ইন্ডিয়ান পিপল'স ফ্রন্টের সাধারন সম্পাদক ছিলেন এবং পরবর্তীতে তিনিঅল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারন সম্পাদকও নির্বাচিত হয়েছিলেন।
জিয়া জিয়া (গায়িকা)
চি চিয়া-ইং ; জন্মের নাম আউলি পুরুবুরুবুয়ানে, জন্ম জানুয়ারী ৮, ১৯৮৩) পেশাগতভাবে জিয়া জিয়া নামে পরিচিত , একজন তাইওয়ানীয় আদিবাসী গায়িকা এবং গীতিকার। তিনি টাইটুংগ শহরে জন্মগ্রহণ করেন, তার পিতা বুনুন বংশদ্ভুত এবং মা পুয়ামা বংশদ্ভুত। তার কাকা ১১তম গোল্ডেন মেলোডি আওয়ার্ডে শ্রেষ্ঠ ম্যান্ডারিন পুরুষ গায়ক হিসাবে বিজয়ী, তার  বোন গায়ক সামিংগাদ।
সংঘ লোক সেবা আয়োগ
সংঘ লোক সেবা আয়োগ হল ভারত সরকার দ্বারা স্থাপিত একটি কেন্দ্রীয় সংস্থা যা অসামরিক পরিষেবা পরীক্ষা, অভিযান্ত্রিক পরিষেবা পরীক্ষা, চিকিৎসা পরিষেবা পরীক্ষা, রাষ্ট্রীয় সামরিক একাডেমি পরীক্ষা (এন ডি এ) ইত্যাদি গুরুত্বপূর্ণ পরীক্ষা অনুষ্ঠিত করে।
ইতিহাস
১৯২৪ সালে ভারতে ব্রিটিশ শাসনের সময়ে উপযুক্ত জন পরিষেবার ভিত্তিতে লর্ড লীর অধ্যক্ষতায় গঠিত তদানীন্তন রাজকীয় আয়োগ ভারতে রাজত্ব সেবা আয়োগ গঠনের প্রতিবেদন প্রসারিত করে। এর ফলে ১৯২৬ সালে স্যার রোস বার্কারের অধ্যক্ষতায় ভারতের প্রথম লোকসেবা আয়োগ গঠন হয়। কিন্তু উক্ত আয়োগকে ব্রিটিশ সরকার সীমিত পরামর্শমূলক শক্তি দেয়, যা ভারতীয় মুক্তি যোদ্ধারা প্রবল বিরোধিতা করেছিল। ১৯৩৫ সালে গঠিত "গভর্মেন্ট অব ইণ্ডিয়া অ্যাক্ট"এর ফলস্বরূপ উক্ত আয়োগকে সম্বন্ধীয় লোক সেবা আয়োগ (ফেডারেল পাব্লিক সার্ভিস কমিশন) হিসাবে নতুন নামকরণ করা হয়। স্বাধীনতার পরে উক্ত আয়োগ "সংঘ লোক সেবা আয়োগ" (ইউনিয়ন পাব্লিক সার্ভিস কমিশন) হিসাবে আত্মপ্রকাশ ঘটে এবং ২৬ জানুয়ারী ১৯৫০ সালে একে সাংবিধানিক মর্যাদা প্রদান করা হয়।
প্রশাসন ও নিয়ন্ত্রণ
"ইউ.পি.এস.সি."র একজন অধ্যক্ষ সহ দুই জন সদস্য থাকে। উক্ত আয়োগের নীতি-নির্দেশনা "সংঘ লোক সেবা আয়োগ (সদস্য) অধিনিয়ম,১৯৬৯"এর ভিত্তিতে পরিচালিত হয়। আয়োগের অধ্যক্ষ এবং অন্য সদস্যদের ভারতের রাষ্ট্রপতির দ্বারা নিয়োগ করা হয়। আয়োগের নূন্যতম অর্ধেক সদস্য প্রাক্তন বা বর্তমান অসামরিক কর্মী যার কেন্দ্রীয় বা রাজ্যিক প্রশাসনীয় ক্ষেত্রে কমকরে দুই বছরের অভিজ্ঞতা আছে।
সদস্য
বর্তমানে (১৫ জানুয়ারী থেকে) উক্ত আয়োগে একজন অধ্যক্ষের সঙ্গে আট জন সদস্য আছে । তারা হলেন :-
বহিঃসংযোগ
Get complete UPSC Chairman List from 1926 to 2020
ইরাকের অভিবাসী
ইরাকের অভিবাসীরা হলেন ইরাকের নাগরিক যারা যুদ্ধ অথবা নিপিড়নের কারণে ইরাক ছাড়তে বাধ্য হন। বিগত ত্রিশ বছরে ইরাক ছেড়ে আশ্রয় নেওয়া অভিবাসীর সংখ্যা ক্রমবর্ধমানহারে বৃদ্ধি পেয়েছে। আর এই অভিবাসনের কারণগুলোর মধ্যে অন্যতম হল ইরাক যুদ্ধ, কুর্দি বিদ্রোহ, ইরাক-ইরান যুদ্ধ (১৯৮০-১৯৮৮ সাল), ইরাকের কুয়েত আক্রমণ (১৯৯০) এবং উপসাগরীয় যুদ্ধ (১৯৯১), বিভিন্ন সময়ে ইরাকের বিরুদ্ধে নিষেধাজ্ঞা ও যুক্তরাষ্ট্র কর্তৃক ইরাক আক্রমণের ফলে লক্ষ লক্ষ লোক ইরাক ছাড়তে বাধ্য হন। অন্যান্য অভিবাসী থেকে ব্যতিক্রমভাবে ইরাকিরা আশ্রয় শিবিরের পরিবর্তে বিভিন্ন দেশের শহুরে এলাকায় বসতি স্থাপন করে।
২০০৭ সালের এপ্রিলের এক হিসাব অনুযায়ী, বিশ্বব্যাপী ৪ মিলিয়ন ইরাকি অভিবাসীর কথা জানা যায়, যাদের মধ্যে ১.৯ মিলিয়ন ইরাকের অভ্যন্তর, ২ মিলিয়ন মধ্যপ্রাচ্যে ইরাকের বিভিন্ন প্রতিবেশী দেশে এবং ২ লক্ষ লোক মধ্যপ্রাচ্যের বাইরে বিভিন্ন দেশে আশ্রয়গ্রহণ করেছিলেন।  জাতিসংঘের অভিবাসী বিষয়ক হাইকমিশনার (ইউএনএইচসিআর) ইরাকি অভিবাসীদের মানবিক সহায়তা দিয়েছিল। ইরাকের বাস্তুচ্যুত হওয়া নাগরিকদের সংখ্যা মধ্যপ্রাচ্যের মধ্যে সবচেয়ে বেশি, যা ১৯৪৮ সালে ইসরায়েলের জন্ম হওয়ার পর বাস্তুচ্যূত ফিলিস্তিনের নাগরিকদের থেকেও বেশি।
উপসাগরীয় যুদ্ধ
১৯৯০ সালের ২রা আগস্ট ইরাক কুয়েত আক্রমণ করে। ১৯৯১ সালের উপসাগরীয় যুদ্ধের ফলে প্রায় ৩ মিলিয়ন লোক অভিবাসী হন, যাদের অধিকাংশই ছিলেন ইরাকের নাগরিক। তাদের মধ্যে প্রায় সবাই যুদ্ধ শুরুর আগে অথবা অপারেশন ডেসার্ট স্টর্ম শেষ হওয়ার পরে ইরাক এবং কুয়েত ছাড়েন। ফিলিস্তিনিদের পাশাপাশি এদের একটি বিশাল অংশ হলো কূর্দি ও শিয়া জনগোষ্ঠীর লোক যারা সাদ্দাম হোসেইন এর বিরুদ্ধে ব্যর্থ গণ-অভ্যূল্থানের পর ইরাক থেকে পালাতে বাধ্য হন। ফিলিস্তিনিরা হলেন দ্বিতীয় বৃহত্তম জনগোষ্ঠী যারা উপসাগরীয় যুদ্ধের ফলে বাস্তুচ্যূত হন এবং এদের মধ্যে প্রায় ৩ লক্ষ লোক জর্ডানে আশ্রয়গ্রহণ করেন। এছাড়া প্রায় ৩৭ হাজার আরব ইরাক, যাদের অধিকাংশ শিয়া, সৌদি আরবে আশ্রয় গ্রহণ করেন এবং প্রায় ১ লক্ষ ইরাকি জর্ডান ও সিরিয়ায় পালিয়ে যান।
ইরাকের মোট জনসংখ্যার ৫৫% শিয়া জনগোষ্ঠী হওয়া সত্ত্বেও সুন্নি আরব কর্তৃক সরকার থেকে তাদের ছাঁটাই করা হয়। ১৯৯১ সালের মার্চে শিয়া জনগোষ্ঠী কর্তৃক ইরাকে এক ব্যর্থ গণ-অভ্যূল্থান সংঘটিত হয়। সাদ্দাম হোসেইন মার্চের মধ্যভাগে শিয়া অধ্যুষিত দক্ষিণাঞ্চল পুনরায় তার নিয়ন্ত্রণে আনেন এবং তার চাচাত ভাই আলি হাসান মজিদ সেখানে গণহত্যা ও বোমাবর্ষণ করে এবং বহু মসজিদ ও ঘরবাড়ি ধ্বংস করে। ১৯৯১ সালের মার্চ ও সেপ্টেম্বরের মাঝামাঝি সময়ে সহিংসতার জন্য দক্ষিণের প্রায় ২ লক্ষ লোক নিহত হন। ২০০৩ সালে ৫ লক্ষ ৩০ হাজার ইরাকি ইরানে আশ্রয় নেয়।
১৯৯১ সালের মার্চের শেষভাগে জর্জ এইচ ডব্লিউ বুশ প্রশাসন ইরাক সরকারকে কুর্দিদের বিরুদ্ধে হেলিকপ্টার ব্যবহারের অনুমতি দেয়। একে কূর্দি জনগণকে সন্ত্রস্ত করার জন্য ব্যবহার করা হয়। প্রায় ৪ লক্ষ ৫০ হাজার কুর্দি জনগণ তুরস্ক ও ইরানের সীমান্তে পালিয়ে যায় এবং সাদ্দাম হোসেইন সরকার ৩ এপ্রিল ১৯৯১ সালে পুনরায় কুর্দি অধ্যুষিত শহরগুলো পুনরায় নিয়ন্ত্রণে আনে। তুরস্ক সরকার তাদের দেশে কুর্দিদের আশ্রয় দিতে অস্বীকৃতি জানায়, কিন্তু এই অভিবাসী জনগোষ্ঠী ব্যাপকভাবে গনমাধ্যমের দৃষ্টি আকর্ষণ করে। ইরান সীমান্তে আশ্রয়গ্রহণকারী কুর্দিরা আরও বেশি বিচ্ছিন্ন ছিল এবং গণমাধ্যমের কম দৃষ্টি আকর্ষণ করতে সক্ষম হয়েছিল, কিন্তু ইরান স্বীকার করেছিল যে, কিছু অভিবাসীর শারিরীক অবস্থা তুর্কি সীমান্তে আশ্রয়গ্রহণকারীদের তুলনায় কম খারাপ।
এই মানবিক বিপর্যয়ের প্রতিক্রিয়ায় এপ্রিল ৮, ১৯৯১ সালে জাতিসংঘ উত্তর ইরাকের নিরাপদ অঞ্চল গড়ে তুলতে সম্মত হয়। এর দুই দিন পর যুক্তরাষ্ট্র ও এর মিত্ররা উত্তর ইরাকের নো ফ্লাই জোন প্রতিষ্ঠা করে।
ফেব্রুয়ারি ১৫, ১৯৯১ সালে যুক্তরাষ্ট্রের প্রেসিডেন্ট জর্জ এইচ ডব্লিউ বুশ ইরাকি জনগণকে সাদ্দাম হোসেইনকে উৎখাতের আহ্বান জানান, যা ২০০৩ সালে তার পুত্র জর্জ ডব্লিউ বুশের শাসনামলের আগ পর্যন্ত সম্ভব হয়নি।
ইরাক যুদ্ধ (২০০৩–১১)
২০০৩ সালে যুক্তরাষ্ট্রে নেতৃত্বে ইরাক আক্রমণের পর ইরাক থেকে অভিবাসী সংখ্যা বাড়তে থাকে। ঐ বছর সাদ্দাম হোসেনের পতনের পর প্রায় ৩০ হাজার অভিবাসী ২ বছরের মধ্যে দেশে ফিরে আসে। কিন্তু সাম্প্রদায়িক সহিংসতার কারণে ২০০৬ সালে অভিবাসী সংখ্যা আবারও বৃদ্ধি পেতে শুরু করে। ঐ বছরের ফেব্রুয়ারিতে আল-আসকারি মসজিদে বোমা বর্ষণের ফলে সহিংসতা চরম মাত্রায় পৌছায়। যুক্তরাষ্ট্রের দখলদারিত্ব ও ইরাকিদের মধ্যে জাতিগত সংঘাত সংখ্যালঘু সন্নি শাসনের অবসান ঘটায় এবং সংখ্যাগুরু শিয়াদের ক্ষমতা দখলের সুযোগ করে দেয়, যার ফলে সৌদি আরব-সহ সুন্নি সংখ্যাগরিষ্ঠ ইরাকের প্রতিবেশী দেশগুলো চিন্তিত হয়ে পড়ে। আল কায়দার মত জঙ্গি সংগঠনগুলো ইরাকে তাদের উপস্থিতি বাড়ানোর জন্য এই সংঘর্ষ ও বিশৃঙ্খলার সুযোগ নেয়।
ফেব্রুয়ারি ১৬, ২০০৭ নাগাদ তৎকালীন অভিবাসীদের জন্য জাতিসংঘ হাইকমিশনার (ইউএনএইচসিআর) এ্যান্টোনিও গুতেরেজ বলেন যে, যুদ্ধের ফলে ইরাক থেকে বাইরের দেশে আশ্রয় নেওয়া অভিবাসীরা সংখ্যা ২ মিলিয়নে পৌঁছেছে এবং ইরাকের অভ্যন্তরে বাস্তুহারা জনগণের সংখ্যা প্রায় ১.৭ মিলিয়ন। ২০০৬ সালে ইরাকের গৃহযুদ্ধের ফলে দেশের বাইরে ইরাকি অভিবাসীর সংখ্যা বাড়তে থাকে।
অভ্যন্তরীণভাবে বাস্তুচ্যুত ইরাকি
ইরাকে উল্লেখযোগ্য পরিমাণে অভ্যান্তরিনভাবে বাস্তুচ্যূত জনগোষ্ঠী রয়েছে। অন্তর্জাতিক অভিবাসী সংস্থার ২০১৭ সালের এপ্রিলের এক হিসাব অনুযায়ী প্রায় ৩ মিলিয়ন ইরাকি দেশের অভ্যান্তরে বাস্তুচ্যূত হন। আইএস-এর দখলকৃত এলাকা পুনরুদ্ধারের জন্য লড়াইয়ের সময় কয়েক হাজার লোক প্রায় প্রতিদিনই বাস্তুহারা হতেন। বহু অভ্যন্তরীণ বাস্তুহারা লোক কঠিন পরিস্থিতির সম্মুখীন হন এবং চলমান অস্থিরতার কারণে তাদের ঘরে ফেরা অনিশ্চিত হয়ে পড়ে।
২০০৭ এর জুলাইয়ের শেষের দিকে ইরাকের এনজিও সমন্বয়ক কমিটি (এনসিসিআই) এবং অক্সফার্ম ইন্টারন্যাশনাল, রাইসিং টু দ্য হিউম্যানেটেরিয়ান চ্যালেঞ্জ ইন ইরাক, শিরোনামে একটি প্রতিবেদন প্রকাশ করে। সেখানে বলা হয়েছে যে, এক তৃতীয়াংশ জনগণের সাহায্য প্রয়োজন। এনসিসিআই হলো প্রায় ৮০টি আন্তর্জাতিক ও ২০০টি ইরাকি এনজিওর জোট। তাদের প্রকাশিত প্রতিবেদনটি ২০০৩ সালে চালানো একটি জরিপের ওপর ভিত্তি করে প্রকাশিত হয়, জরিপ অনুসারে ৭০ শতাংশ ইরাকি পর্যাপ্ত পানি সরবরাহ পায়না। মোট জনসংখ্যার মাত্র ২০ শতাংশের যথাযথ পয়নিষ্কাসন ব্যবস্থা রয়েছে এবং ৩০ শতাংশ শিশু কোন না কোন সময় অপুষ্টির স্বীকার হয়েছে। প্রায় ৯২ শতাংশ শিশু শিক্ষাগ্রহণের ক্ষেত্রে বিভিন্ন সমস্যার সম্মুখীন হয়েছে। ২০০৩ সালের পর থেকে এসব সমস্যা আরও ব্যাপকভাবে বৃদ্ধি পেয়েছে।
আশ্রয়দানকারী দেশ
ইরাকি অভিবাসীরা আশ্রয় শিবিরের পরিবর্তে মুলত শহুরে এলাকায় বসতি গড়েছে। প্রায় ২ মিলিয়ন ইরাকি প্রতিবেশী দেশগুলোতে আশ্রয়গ্রহণ করেছে। এবং তাদের ৯৫ শতাংশই মধ্যপ্রাচ্যে বসবাস করছে যদিও ইউরোপের দেশগুলো ইরাকি অভিবাসীদের গ্রহণ করতে শুরু করেছে। মধ্যপ্রাচ্যের দপশগুলোতে তাদের “অভিবাসীর” বদলে অস্থায়ী অতিথি হিসেবে দেখা হয় এবং এসব দেশে অভিবাসীদের জন্য আইনগতভাবে বৈধতা পাওয়া খুবই কঠিন। বর্তমানে ঐ অঞ্চলের আশ্রয়দানকারী দেশগুলো হল সিরিয়া, জর্ডান, মিশর, কুয়েত, ইরান, তুরস্ক এবং উপসাগরীয় রাষ্ট্রগুলো। শুধুমাত্র মিশর ও তুরস্ক ইউএনএইচসিআর অভিবাসী সম্মেলনে চুক্তি স্বাক্ষর করে।
জর্ডান
যুদ্ধ পূর্ববর্তী সময়ে জর্ডান ও ইরাকের মধ্যে ইতিবাচক সম্পর্ক ছিল, বিশেষ করে অর্থনৈতিক দিক থেকে। ২০০৯ সাল পর্যন্ত জর্ডান প্রায় ৭ লক্ষ ইরাকি অভিবাসীকে আশ্রয় দেয় যা ৬০ লক্ষ জনসংখ্যার দেশটির জন্য অনেক বেশি। ২০০৫ সাল পর্যন্ত জর্ডানে ইরাকিরা ৩-৬ মাসের জন্য অতিথি হিসেবে বসবাসের জন্য নিবন্ধিত হতে পারত, কিন্তু তাদের কাজ করার অনুমোদন দেওয়া হতনা। ২০০৫ সালের পর ইরাকি জঙ্গীরা আল কায়দার সাথে জর্ডানের একটি হোটেলে বোমা হামলা চালালে অভিবাসীদের জন্য নিবন্ধন নবায়ন করা আরও কষ্টসাধ্য হয়ে পড়ে, ফলে জর্ডানে অনিবন্ধিত ইরাকি অভিবাসীর সংখ্যা বাড়তে থাকে। ২০০৬ সালে, জর্ডানে ১৭-৩৫ বছর বয়সী একক পুরুষ ও বালকদের প্রবেশ নিষিদ্ধ করে, তারপর জর্ডান সরকার সকল ইরাকিদের জন্য নতুন ইস্যূ করা পাসপোর্ট বাধ্যতামূলক করে। ফেব্রুয়ারি ২০০৮ সালে, জর্ডান সরকার ইরাকি অভিবাসীদের জন্য সীমান্তে আবেদনের পরিবর্তে ইরাকে ভিসার জন্য আবেদন করা বাধ্যতামূলক করে। শুধুমাত্র সেসব ইরাকি জর্ডানে দীর্ঘমেয়াদে বসবাস, সন্তানদের স্কুলে পাঠানো ও অন্যান্য সুবিধা পেয়েছিল, যারা জর্ডানের ব্যবসায় বিনিয়োগ এবং জাতীয় স্বার্থে অবদান রাখতে পেরেছিল।
জর্ডানের রাজধানী আম্মানের অধিবাসীরা আবাসনের মূল্য বৃদ্ধি ও মুদ্রাস্ফীতির জন্য ইরাকিদের দায়ী করে।
সিরিয়া
সিরিয়া ইরাকি অভিবাসীদের ঐতিহাসিকভাবে সহযোগীতা করে আসছে। ২০০৭ সালের শুরুতে ইউএনএইচসিআর এর হিসাব অনুযায়ী সিরিয়ায় ইরাকি অভিবাসীদের সংখ্যা ছিল প্রায় ১.২ মিলিয়ন। সিরিয়ায় ইরাকি অভিবাসীদের ৮০-৯০% রাজধানী দামেস্কে বসবাস করে। ২০০৭ সাল পর্যন্ত সিরিয়া যুদ্ধবিদ্ধস্ত দেশ ইরাকের অভিবাসীদের জন্য মুক্ত দরজা নীতি গ্রহণ করে।
সিরিয়ায় বহু ইরাকি দরিদ্র জীবনযাপন করেএবং এক হিসাব অনুযায়ী ৫০ হাজার ইরাকি কিশোরী ও মহিলা, যাদের মধ্যে অনেকেই বিধবা, টিকে থাকার জন্য পতিতাবৃত্তিতে জড়াতে বাধ্য হচ্ছে। ইউএনএইচসিআর অনুসারে, সিররিয়ায় প্রায় ২৭% ইরাকি অভিবাসী পরিবারে জীবিকা উপার্জনে সক্ষম ব্যক্তি নেই।
সিরিয়ায় গৃহযুদ্ধ
২০১২-১৩ সালে সিরিয়ায় গৃহযুদ্ধ তীব্ররুপ ধারণ করলে বহু ইরাকি অভিবাসী চলমান সহিংসতার কারণে পালাতে বাধ্য হয়। দামেস্কে ইরাকি দূতাবাস অনুযায়ী ২০১২ সালে সিরিয়ায় ২ লক্ষের কম অভিবাসী অবশিষ্ট ছিল। ইরাকি সরকার বিনামূল্যে বিমান ও বাসের টিকিট সরবরাহ করে বহু অভিবাসীকে ইরাকে ফেরত আসতে সাহায্য করেছিল। প্রায় ১০ হাজার ইরাকি নিজেদের দেশে ফেরত এসেছিল, যদিও সেখানে তখনও অস্থিতিশীল পরিবেশ বিরাজ করছিল এবং প্রায় প্রতিদিনই বোমা হামলার মত ঘটনা ঘটত।
ইরাকের অভিবাসন মন্ত্রনালয়ের এক মুখপাত্র জানান যে, সিরিয়া থেকে পালানো অভিবাসীদের অধিকাংশই ছিল শিয়া জনগোষ্ঠী। ২০১২ সালের জুলাইয়ে ১৭ মাসের যুদ্ধের সবচেয়ে তীব্র লড়াই শুরু হয়। বিদ্রোহীরা দামেস্কের আশেপাশের এলাকাগুলো দখল করে নেয়, ফলশ্রুতিতে সরকারী বাহিনীও আক্রমনাত্মক প্রতিক্রিয়া করে। লড়াইয়ে বিদ্রোহীরা ইরাকিদের তাদের লক্ষ্যবস্তুতে পরিনত করে। জাতিসংঘের তথ্যানুযায়ী, সাত সদস্যের এক ইরাকি পরিবারকে দামেস্কে তাদের অ্যাপার্টমেন্টে গুলো করে হত্যা করা হয়। এক প্রতিবেদন অনুযায়ী জুলাইয়ে ২৩ জন ইরাকি অভিবাসীকে হত্যা করা হয়, যাদের অনেকেরই শিরশ্ছেদ করা হয়েছিল।
লেবানন
১৯৯০ এর দশকে ইরাকি শিয়াদের অনেকেই সাদ্দাম হোসেইনের ভয়ে লেবাননে পালিয়ে যান। ২০০৭ সালে মিডল ইস্ট রিপোর্ট-এর প্রকাশিত এক প্রতিবেদনে বলা হয় লেবানন প্রায় ৪০ হাজার ইরাকি অভিবাসীকে আশ্রয় দিয়েছে। লেবাননে ইরাকি অভিবাসীর ৮০% রাজধানী বৈরুতে বসবাস করে। লেবানন সরকারের গৃহীত নীতি অনুসারে লেবাননে বসবাসকারী অভিবাসীদের জোর করে তাদের নিজের দেশে পাঠানো যাবেনা, যদি সেখানে তাদের জীবননাশের আশঙ্কা থাকে। মধ্যপ্রাচ্যের অন্য দেশগুলোর মতো লেবাননে ওয়ার্ক ভিসা না পাওয়ায় ইরাকি অভিবাসীরা সেখানে বেকারত্ব ও দারিদ্রতার কারণে নানা সমস্যার সম্মুখীন হয়।
মিশর
মিশরের সাথে ইরাকের কোন সীমান্ত না থাকলেও ২০০৬ সালে ইরাকি অভিবাসীদের অন্যতম প্রধান গন্তব্য ছিল মিশর। ইরাকিরা খুবই দ্রুত মিশরে প্রবপশ করতে থাকে। ২০০৩ সালে মিশরে মাত্র ৮০০ জন অভিবাসী ছিলেন, কিন্তু ২০০৬ সালে ইরাকি অভিবাসীদের জন্য এই সংখ্যা ১ লক্ষ ৫০ হাজারে গিয়ে পৌঁছায়। ২০০৭ সালে মিশর নতুন করে অভিবাসী প্রবেশে নিষেধাজ্ঞা জারি করে।
অন্য দেশগুলো
২০০৬ সাল থেকে শিল্পন্নোত দেশগুলোতে আশ্রয় প্রত্যাশিতদের মধ্যে ইরাকিরা ছিল অন্যতম। মধ্যপ্রাচ্যে উত্তেজনা বৃদ্ধি ও আরব রাষ্ট্রগুলোতে ইরাকিদের অস্থায়ী অতিথি হিসেবে দেখার জন্য আশ্রয়প্রার্থীদের গন্তব্য আরও দুরের দেশ পর্যন্ত প্রসারিত হতে থাকে।
বর্তমানে সুইডেন ইউরোপে মোট ইরাকি আশ্রয় প্রত্যাশীদের অর্ধেক জনগোষ্ঠীকে আশ্রয় দিয়েছে। ২০০৬ সালে ৯ হাজারের বেশি ইরাকি অভিবাসী তাদের নিজ থেকে পালিয়ে সুইডেনে আশ্রয় প্রার্থনা করে, যা ২০০৫ সালে সুইডেনে আশ্রয়প্রার্থীর ৪গুন ছিল। ২০০৭ সালে সুইডেনে র অভিবাসী কর্তৃপক্ষ ৪০ হাজার ইরাকি অভিবাসীকে গ্রহণ করে। এক হিসাব অনুযায়ী ৭৯,২০০ ইরাকি সুইডেনকে নিজেদের ঘর বানিয়ে নিয়েছে। ৯০-এর দশকেও বহু ইরাকি সুইডেনে আশ্রয় নিয়েছিল। বহু অভিবাসনপ্রত্যাশী সুইডেনকে পছন্দ করে কারণ সেখানে তাদের আত্মীয় রয়েছে এবং সুইডেন অভিবাসীবান্ধব নীতিগ্রহণ করেছে।
তৃতীয় দেশে পুনর্বাসন
২০০৮ সালে এউএনএইচসিআর ১৭,৮০০ জন ইরাকি অভিবাসীকে মধ্যপ্রাচ্যের বাইরে তৃতীয় পক্ষের দেশগুলোতে পুনর্বাসনের ব্যবস্থা করে।
খ্রিস্টান
খ্রিস্টানরা ইরাকের মোট জনসংখ্যার ৫% এর কম হলেও এউএনএইচসিআর-এর মতে পার্শ্ববর্তী দেশগুলোতে ইরাকের বসবাসকারী ইরাকি অভিবাসীর ৪০% হলো খ্রিস্টান। ২০০৩ সালের অক্টোবর ও ২০০৫ সালের মার্চে দেশ ত্যাগ করা ৭ লক্ষ ইরাকিদের মধ্যে ৩৬% ছিল অ্যাসিরিয়ান ও অন্যান্য খ্রিস্টান ধর্মাবলম্বী।
ম্যান্ডিয়ান
ম্যান্ডিয়ানরা হল দক্ষিণ ইরাকের এক প্রাচীন সম্প্রদায়। মনে করা হয় ২০০৩ সালে যুক্তরাষ্ট্রের ইরাক আক্রমণের পূর্বে প্রায় ৪০ হাজার ম্যান্ডিয়ান জনগণ বাস করত। তারা সাম্প্রদায়িক মিলিশিয়া কর্তৃক বহু নির্যাতনের শিকার হয়েছে। বাগদাদে বসবাসকারী ম্যান্ডিয়ানদের একটি বিশাল অংশ বাগদাদ ছেড়ে যায়; অনেকেই সিরিয়া, জর্ডান অথবা অন্য দেশে পালিয়ে যায়।
ফিলিস্তিনি
সিরিয়া আশ্রয় দিতে অসম্মতি জানালে ৩৫০ জনেরও বেশি ফিলিস্তিনি সিরিয়া সীমান্তে অমানবিক পরিস্থিতির সম্মুখীন হন। পরে সিরিয়া তাদের প্রবেশের অনুমতি দেয়। তারা বেশি খারাপ পরিস্থিতির সম্মুখীন হন কারণ অধিকাংশ ফিলিস্তিনি ইরাকের নাগরিক ছিলেন না, ফলে তাদের ইরাকি পাসপোর্টও ছিল না।
ইয়াজিদি
২০০৭ সালে ইয়াজিদি সম্প্রদায় অনেকগুলো সহিংস ঘটনার শিকার হন। ২০০৭ সালের ২৩ এপ্রিল একদল মুখোশধারি আততায়ী মসুলের নিকট ২৩ জন ইয়াজিদিকে গুলো করে হত্যা করে। আগস্ট ১৪, ২০০৭ সালের সিরিজ বোমা হামলায় ইয়াজিদিদের লক্ষ্যবস্তু করা হয়।
আন্তর্জাতিক সহায়তা
এপ্রিল ১৭, ২০০৭ সালে ইরাকি অভিবাসী সংকট নিয়ে সুইজারল্যান্ডের জেনেভায় আন্তর্জাতিক পর্যায়ে এক বৈঠক অনুষ্ঠিত হয়। সেখানে হিউম্যান রাইটস ওয়াচ-এর প্রতিনিধিদল, যুক্তরাষ্ট্রের আন্ডার সেক্রেটারী অব স্টেট পওলা ডবরিনস্কি, জাতিসংঘের অভিবাসী বিষয়ক হাই কমিশনার ও অন্য ৬০ টি বেসরকারি সংস্থার প্রতিনিধিরা উপস্থিত ছিলেন। জুলাই ২৯, ২০০৭ সালে বিশ্ব স্বাস্থ্য সংস্থা সিরিয়ার দামেস্কে বৈঠক আরম্ভ করে। বৈঠকে ২ ইরাকের মিলিয়নেরও বেশি অভিবাসীর স্বাস্থ্যসেবার প্রয়োজনীয়তা তুলে ধরা হয়। বৈঠকে বিশ্ব স্বাস্থ্য সংস্থার পাশাপাশি রেডক্রস, রেডক্রিসেন্ট এবং জাতিসংঘের বিভিন্ন সংস্থা অংশগ্রহণ করে।
সেপ্টম্বর ১৮, ২০০৭ সালে ইউএনএইচসিআর, ডব্লিওএইচও, ইউনিসেফ, ইউএনএফএ এবং ডব্লিউএফপি $৮৪.৮ মিলিয়ন ডলার অর্থ সহায়তার জন্য আহ্বান জানায়, যা ইরাকি অভিবাসীদের আশ্রয়দানকারী দেশকে অভিবাসীদের জন্য ক্লিনিক ও চিকিৎসা সরঞ্জামে ব্যায় করার জন্য প্রদান করা হবে। ২০০৭ সালে জর্ডান, সিরিয়া, লেবানন, মিশর, তুরস্ক, জাতিসংঘের বিভিন্ন সংস্থা এবং বিভিন্ন এনজিও ইরাকি অভিবাসীদের সাহায্য করার জন্য $৬০ মিলিয়ন ডলার অর্থ সহায়তা পায়। জাতিসংঘের যৌথ স্বাস্থ্য উদ্যোগের অংশ হিসেবে $২৭ মিলিয়ন ডলার স্বাস্থ্যসেবার কাজে বরাদ্দ কর হয়। ২০০৭ সালে ইরাকি অভিবাসীদের সহায়তা করার জন্য ইইউ $ ৫০ মিলিয়ন ডলার ও যুক্তরাষ্ট্র $ ১৮ মিলিয়ন ডলার প্রদানের প্রতিশ্রুতি দেয়।
আসামি খরগোশ
আসামি খরগোশ বা কালো খরগোশ বা হিসপিড খরগোশ (Hispid hare) (বৈজ্ঞানিক নাম:Caprolagus hispidus) হচ্ছে Leporidae পরিবারের Caprolagus গণের একটি কালচে বাদামি শাকাশী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
আসামি খরগোশ একটি কালচে বাদামি শাকাশী প্রাণী। এদের লোম দ্বিস্তরী; বাইরের স্তরের লোম মোটা, খাড়া ও শক্ত এবং নিচের স্তরের লোম তুলনামূলক খাটো ও সূক্ষ্ম। প্রাপ্তবয়স্ক এই প্রজাতির খরগোশের মাথাসহ দেহের দৈর্ঘ্য ৪৬ সেমি এবং ওজন গড়ে আড়াই কেজি।
বিস্তৃতি
আসামি খরগোশ বাংলাদেশ ছাড়াও ভারত, নেপাল ও ভুটানে পাওয়া যায়।
যোগাযোগের ইতিহাস
একে অপরের সাথে যোগাযোগ জন্ম থেকে মৃত্যু পর্যন্ত বিদ্যমান। শুধু মানুষ নয়, যাদের প্রাণ আছে, তাদেরই জীবন ধারণের এক প্রধান অঙ্গ যোগাযোগ।
প্রাথমিক সময়
প্রাগৈতিহাসিকাল থেকে, যোগাযোগ প্রযুক্তিগুলিতে উল্লেখযোগ্য পরিবর্তন (মিডিয়া এবং উপযুক্ত শিলালিপি সরঞ্জাম) রাজনৈতিক ও অর্থনৈতিক ব্যবস্থায় পরিবর্তনের সাথে সাথে এবং ক্ষমতা ব্যবস্থায় সম্প্রসারণের মাধ্যমে পরিবর্তিত হয়েছে। যোগাযোগের পরিসীমা হতে পারে খুব সূক্ষ্ম বিনিময় প্রক্রিয়া থেকে, পূর্ণ কথোপকথন এবং গণ যোগাযোগ হতে পারে। খ্রিস্টপূর্ব ৫০০,০০০ অব্দে আগে ভাষার উৎপত্তির বিপ্লবের সাথে সাথে মানব যোগাযোগ শুরু হয়। প্রায় ৩০,০০০ বছর আগে ভাষার প্রতীক বিকশিত হয়েছিল। ভাষার অসম্পূর্ণতার সত্ত্বেও ধারণাগুলির সহজ প্রচারের অনুমতি দেয় এবং যোগাযোগের নতুন নতুন মাধ্যম সৃষ্টি করে, যার ফলে মানুষ যোগাযোগ করতে পারে এবং দীর্ঘমেয়াদি তথ্যের উন্নতি করতে পারে। এই সমস্ত উদ্ভাবনের প্রতীকের মূল ধারণা উপর ভিত্তি করে করা হয়েছিল।
যোগাযোগের উদ্দেশ্যে তৈরি প্রাচীনতম প্রতীকগুলি ছিল গুহা চিত্রকলা, পাথুরে শিল্পকর্মের একটি রূপ, যা উচ্চ পুরাপ্রস্তরযুগ সাথে সম্পর্কিত। সর্বাধিক পরিচিত গুহা চিত্রটি চাউভেট গুহায় অবস্থিত যা ৩২ হাজার বছর আগের। এই চিত্রগুলিতে প্রচুর পরিমাণে তথ্য রয়েছে: প্রায় পনের হাজার বছর আগে মানুষ প্রথম ক্যালেন্ডার তৈরি করেছে।  ভাষাতত্ত্ব চিত্রাঙ্কন ও লেখার মধ্যে সংযোগ স্থাপন করেছে: প্রাচীন মিশর এবং প্রাচীন গ্রীসে চিত্রাঙ্কন ও লেখার ধারণা এবং শব্দগুলো প্রায় একই ছিল (মিশরীয়: s-sh ', গ্রীক:' গ্রেফিন ')।
পেট্রোগলিফস
পেট্রোগলিফসের, শিলা পৃষ্ঠে খোদিত ভাস্কর্য, উৎপাদনের মাধ্যমে যোগাযোগ ইতিহাসে যুগান্তকারী অগ্রগতি ঘটে। প্রথম গুহচিত্র থেকে প্রথম পেট্রোগলিফের দিকে যেতে মানুষের প্রায় ২০ হাজার বছর লেগে যায়, যা প্রায় ১০ হাজার থেকে ১২ হাজার বছর আগে নবপ্রস্তরযুগীয় এবং উচ্চতর পুরা প্রস্তর যুগে আবিষ্কৃত হয়।
খুব সম্ভবত সে সময়কার মানুষগুলো যোগাযোগের জন্য অন্য কোন মাধ্যম ব্যবহার করেছিল, যা প্রায়শই মনে রাখার উদ্দেশ্যে - বিশেষভাবে সাজানো পাথর, কাঠ বা মাটিতে নকশাকৃত প্রতীক, কুইপু-র মত দড়ি, উল্কি, কিন্তু টেকসই খোদিত পাথরগুলির চেয়ে একটু কম আধুনিক সময়ে এবং আমরা কেবল আফ্রিকার ও ওশেনিয়া মতো বিদ্যমান 'শিকারী-গোষ্ঠী' সংস্কৃতির পর্যবেক্ষণের উপর ভিত্তি করে তাদের অস্তিত্ব সম্পর্কে ধারণা করতে পারি।
টেলিযোগাযাগের ইতিহাস
টেলিযোগাযোগের ইতিহাস - প্রযুক্তি ব্যবহার করে যোগাযোগের উদ্দেশ্যে দূরবর্তী কোনো স্থানে সংকেত তথা বার্তা পাঠানো - হাজার হাজার বছর আগে আফ্রিকা, আমেরিকা এবং এশিয়া অঞ্চলে বসবাসরত মানুষ দুরে অবস্থানকারী কোন মানুষের সাথে ধোঁয়ার সংকেত দিয়ে বা ঢোল বাজিয়ে যোগাযোগ শুরু করেছিল। ১৭৯০-এর দশকে প্রথম স্থায়ী সেমাফোর পদ্ধতি ইউরোপে ব্যবহৃত হত, এবং ১৮৩০-এর দশকে বৈদ্যুতিক টেলিযোগাযোগ ব্যবস্থা চালু না হওয়া পর্যন্ত এগুলো ব্যবহৃত হত।
মোঃ আকরাম-আল-হোসেন
মোঃ আকরাম-আল-হোসেন একজন বাংলাদেশি সরকারি কর্মকর্তা যিনি বর্তমানে প্রাথমিক ও গণশিক্ষা মন্ত্রণালয়ের সিনিয়র সচিব হিসেবে দায়িত্ব পালন করছেন। তিনি পূর্বে বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছিলেন।
জীবনী
মোঃ আকরাম-আল-হোসেন ১৯৬১ সালের ১ নভেম্বর মাগুরা জেলার মাগুরা সদর উপজেলার হাজিপুর গ্রামে জন্মগ্রহণ করেন। রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রী লাভের পর ১৯৮৮ সালে বাংলাদেশ সিভিল সার্ভিস (প্রশাসন) ক্যাডারে সহকারী কমিশনার ও ম্যাজিস্ট্রেট হিসেবে চাকুরিতে যোগদান করেন। কর্মজীবনের শুরুতে তিনি সহকারী কমিশনার (ভূমি), উপজেলা ম্যাজিস্ট্রেট, নেজারত ডেপুটি কালেক্টর, ভূমি হুকুম দখল কর্মকর্তা, ঢাকা সিটি করপোরেশনের আঞ্চলিক নির্বাহী কর্মকর্তা পদে দায়িত্ব পালন করেছিলেন। এছাড়া, তিনি তিনি পরিবেশ ও বন মন্ত্রীর সহকারী একান্ত সচিব, একান্ত সচিব, অর্থ বিভাগের উপসচিব, জাতীয় সংসদের উপনেতার একান্ত সচিব এবং স্থানীয় সরকার বিভাগের উপসচিব, স্থানীয় সরকার বিভাগের যুগ্মসচিব ও অতিরিক্ত সচিব হিসেবে দায়িত্ব পালন করেছেন। তিনি ২০১৬ সাল হতে ৮ মে ২০১৮ পর্যন্ত প্রাথমিক ও গণশিক্ষা মন্ত্রণালয়ের অতিরিক্ত সচিব পদে দায়িত্ব পালন করেছেন। এরপর তিনি ভারপ্রাপ্ত সচিব পদে নিযুক্ত হন ও ৯ মে ২০১৮ হতে ২৩ সেপ্টেম্বর ২০১৮ পর্যন্ত বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছেন। তিনি ২০১৮ সালের ২৪ সেপ্টেম্বর থেকে বাংলাদেশের প্রাথমিক ও গণশিক্ষা মন্ত্রণালয়ের সচিব হিসেবে দায়িত্ব পালন করছেন। ২০২০ সালের ৫ জুলাই বাংলাদেশ সরকার আকরাম আল হোসেন কে সিনিয়র সচিব হিসেবে পদোন্নতি প্রদান করে।
ব্যক্তিগত জীবন
মোঃ আকরাম-আল-হোসেন খন্দকার ফেরদৌসি আক্তারের সাথে বিবাহবন্ধনে আবদ্ধ হয়েছেন। তাদের এক পুত্র ও দুই কন্যা আছে।
হাসদেও বাঙ্গো বাঁধ
হাসাহদেও বাঙ্গো বাঁধ  (Hasdeo Bango Dam) হল মধ্য ভারতের ছত্তিশগড় রাজ্যে নির্মিত একটি বাঁধ।বাঁধটি কোরবা জেলার কোরবা শহর থেকে দূরে হাসাহদেও নদীর উপর নির্মিত হয়েছে।এই বাঁধের আওতায় রয়েছে ৬,৭৩০ বর্গ কিলোমিটার এলাকা।
রবার্ট ডোনাট
প্রারম্ভিক জীবন
ডোনাট ১৯০৫ সালের ১৮ই মার্চ ম্যানচেস্টারের উদিংটনে জন্মগ্রহণ করেন। তার পিতা আর্নস্ট এমিল ডোনাট ছিলেন প্রুসীয় পোল্যান্ডে জন্মগ্রহণকারী জার্মান বংশোদ্ভূত পুর প্রকৌশলী ও ভাষাবিদ এবং তার মাতা রোজ অ্যালিস ডোনাট (জন্ম: গ্রিন, ১৯৫৫-১৯৬৪)। ডোনাট তার পিতামাতার চার সন্তানের মধ্যে সর্বকনিষ্ঠ। তার পূর্বপুরুষগণ ইংরেজ, পোলীয়, জার্মান ও ফরাসি ছিলেন। ডোনাট ম্যানচেস্টারের সেন্ট্রাল বালক উচ্চ বিদ্যালয়ে পড়াশুনা করেন। তিনি জেমস বের্নার্ডের কাছ থেকে ভাষণ বিষয়ক পাঠ গ্রহণ করেন।
প্রারম্ভিক কর্মজীবন ও বিবাহ
১৯২১ সালে ১৬ বছর বয়সে হেনরি বেইন্টন কোম্পানির হয়ে বার্মিংহামের প্রিন্স অব ওয়েলস থিয়েটারে ডোনাটের মঞ্চনাটকে অভিষেক হয়। তার অভিনীত প্রথম মঞ্চনাটক জুলিয়াস সিজার, এতে তিনি লুসিয়াস চরিত্রে অভিনয় করেন। ১৯২৪ সালে শেকসপিয়ারীয় অভিনেতা স্যার ফ্রাংক বেনসনের কোম্পানিতে যোগ দেওয়ার পর তার সফলতা আসেন। তিনি এই কোম্পানিতে চার বছর কাজ করেন।
১৯২৯ সালে তিনি এলা অ্যানেস্লি ভইসির (১৯০৩-১৯৯৪) সাথে বিবাহ বন্ধনে আবদ্ধ হন। তাদের তিন সন্তান জন্মগ্রহণ করে। ১৯৪৬ সালে তাদের বিবাহবিচ্ছেদ হয়।
সিলেট স্ট্রাইকার্স
সিলেট স্ট্রাইকার্স (সিলেটি: ꠍꠤꠟꠐ ꠍꠤꠇꠍꠣꠞꠡ) একটি দল যা বিপিএলে সিলেট বিভাগের প্রতিনিধিত্ব করে। স্ট্রাইকার্স তাদের ঘরোয়া খেলাগুলো খেলে সিলেট আন্তর্জাতিক ক্রিকেট স্টেডিয়ামে। ফ্রাঞ্চাইজটির স্বত্বাধিকারী ছিলেন সিলেট স্পোর্টস লিমিটেড মাধ্যমে বাংলাদেশ সরকারের সাবেক অর্থমন্ত্রী আবুল মাল আবদুল মুহিত। তার ছেলে শাহেদ মোহিত ছিলেন দলের চেয়ারম্যান। ফ্রাঞ্চাইজ থান্ডার ঘোষণা করে যে, ৬ষ্ঠ আসরের বাংলাদেশ প্রিমিয়ার লীগ প্রতিযোগিতার জন্য ওয়াকার ইউনুসকে দলের প্রধান কোচ হিসাবে এবং ডেভিড ওয়ার্নারকে অধিনায়ক হিসাবে নিচ্ছে। পরবর্তীতে ইনজুরির কারণে ডেভিড ওয়ার্নার বিদায় নিলে সাবেক বাংলাদেশ জাতীয় ক্রিকেট দলের অল-রাউন্ডার অলক কাপালি দলের অধিনায়কের ভার গ্রহণ করে।
১৬ নভেম্বর ২০১৯, বিপিএল ৭ম আসরের জন্য গিবানি ফুটওয়্যারের স্পন্সরশীপের মাধ্যমে দলটিকে সিলেট থান্ডার নামে নামকরণ করা হয়। ২০২২ সালে প্রগতি গ্রুপের মালিকানায় সিলেট সানরাইজার্স নামে বিপিএলের ৮ম আসরে দলটি অংশগ্রহণ করে।
সর্বশেষ, ২০২৩ সালে ফিউচার স্পোর্টসের মালিকানায় সিলেট স্ট্রাইকার্স নামে বিপিএলের ৯ম আসরে দলটি অংশগ্রহণ করে।
ইতিহাস
২০১৭ সালে সুরমা সিক্সার্স সিলেট প্রতিষ্ঠিত হয়। প্রথম ও দ্বিতীয় আসরে সিলেট রয়্যালস ও তৃতীয় আসরে সিলেট সুপার স্টার্স নামে খেললেও চতুর্থ আসরে নিষিদ্ধ থাকে সিলেট। পঞ্চম আসরে নতুন নামে ও নতুন মালিকানায় বিপিএলে ফেরত আসে সিলেট। ২০১৭ সালের ১০ সেপ্টেম্বর আবুল মাল আবদুল মুহিত ক্রীড়া কমপ্লেক্সে অনুষ্ঠানের মাধ্যমে সিলেট সিক্সার্স আত্মপ্রকাশ করে।
আলতা
আলতা (বেঙ্গল রোজ নামেও পরিচিত) এক ধরনের তরল লাল রঙ যা হাত এবং পায়ে প্রয়োগ করা হয়, এটি মূলত ভারতীয় উপমহাদেশে, বিশেষত বাংলাদেশে এবং ভারতের পূর্ব প্রদেশগুলিতে যেমন: পশ্চিমবঙ্গ,বিহার ও ওড়িশায় ব্যবহার করা হয়। এটি মূলত বিবাহ ও বিভিন্ন অনুষ্ঠান উপলক্ষে তুলোর সাহায্যে প্রয়োগ করা হয়। বিশেষ করে পহেলা বৈশাখ, পহেলা ফাল্গুন, গায়ে হলুদ, বিয়ে, সাংস্কৃতিক অনুষ্ঠানে সব বয়সের মেয়েরাই আলতা পরতে পছন্দ করে। লাল পাড়ের শাড়ির সঙ্গে লাল টিপ, কাঁচের চুড়ির সঙ্গে পায়ে আলতা বাঙালি নারীর শাশ্বত সৌন্দর্য। আগের দিনে গাঁয়ের বধূরা আলতারাঙা পায়ে পালকি চড়ে নতুন সংসারে পা রাখত। প্রথম দিকে আলতা পাতা বা পানের রস থেকে আলতা তৈরি হতো, যদিও পরবর্তীতে পান পাতার বদলে এটি জতু দিয়ে তৈরি হতো এবং বর্তমানে লাক্ষার নির্যাস অথবা কৃত্রিম রঙের মাধ্যমে তৈরি করা হচ্ছে। আলতার তাৎপর্য হলো, এটি রক্তের সাথে সাদৃশ্যপূর্ণ, যা প্রাচুর্য এবং সমৃদ্ধির প্রতীক। এটি সাজসজ্জার একটি সহজ প্রয়োগ, যদিও আলতা দিয়ে জটিল নকশা করা অসম্ভব। আলতা দিয়ে তুলি সহকারে খুব সহজেই রঙ করা যায় যা যে কোনও ব্যক্তি দ্বারা সাধিত হতে পারে এবং এটির জন্য শৈল্পিক দক্ষতার প্রয়োজন হয় না।
নারায়ণগঞ্জ বোমা হামলা ২০০১
নারায়ণগঞ্জ বোমা হামলা ২০০১ হলো ১৯ জুন, ২০০১ সালে বাংলাদেশ আওয়ামী লীগ এর নারায়ণগঞ্জ সভায় ঘটা বোমা হামলা। এই হামলায় ২২ জন মানুষ মারা যায়। হামলার জন্য তদন্তকারী কমিটি  যে কারণটি উল্লেখ করেছেন তা হ'ল স্থানীয় সংসদ সদস্য শামীম ওসমান জামায়াতে ইসলামী বাংলাদেশের শীর্ষস্থানীয় নেতাদের নারায়ণগঞ্জে নিষিদ্ধ করেছিলেন। এর বদলা হিসেবে জামায়াতের পৃষ্ঠপোষকতা প্রাপ্ত হরকত-উল-জিহাদ আল-ইসলামী সভায় অংশ নেওয়া সংসদ সদস্য শামীম ওসমানকে হত্যা করার জন্য আক্রমণ করে।
আক্রমণ
২০০১ সালের ১৬ জুন বাংলাদেশের নারায়ণগঞ্জে বাংলাদেশ আওয়ামী লীগের স্থানীয় কার্যালয়ে একটি সভায় বোমা হামলা করা হয়। হামলায় আহত হন স্থানীয় সংসদ সদস্য শামীম ওসমান। বিস্ফোরণে কার্যালয়ের ছাদ ধ্বংস হয়ে যায়। হামলার জন্য বোমাটি অফিসের একটি টেবিলের নিচে রাখা ছিল।
বিচার
এপ্রিল ২০০১ সালে বোমা হামলার অভিযোগে ২৭ জনকে আসামি করে মামলা দায়ের করা হয়েছিল। বাংলাদেশ জাতীয়তাবাদী দল সরকারের অধীনে মামলাটি বন্ধ হয়ে যায়। ২০০৯ সালে বাংলাদেশ আওয়ামী লীগ ক্ষমতায় আসার পরে মামলাটি পুনরায় শুরু করা হয়। কিন্তু অভিযুক্তদের আদালতে আনতে ব্যর্থ হওয়ায় বিচার স্থগিত হয়ে যায়। হরকাত-উল-জিহাদ আল-ইসলামীর প্রধান মুফতি হান্নানকে জেল হেফাজতে থাকলেও তাকে আদালতে হাজির করা যায় নি, কারণ তিনি সারা বাংলাদেশে ৫১ টি মামলায় অভিযুক্ত। এই কারণে বিচারে বিলম্ব হয়েছে। আসামিদের মধ্যে দু'জন ভারতের নয়াদিল্লি কারাগারে আটক আছে এবং অন্য দুজনকে জামিনে মুক্তি দেওয়া হয়েছে।
সেক্স পিস্টলস
দ্য সেক্স পিস্টলস (The Sex Pistols) ১৯৭৫ সালে লন্ডনে প্রতিষ্ঠিত একটি ইংলিশ পাঙ্ক রক ব্যান্ড। প্রাথমিক ভাবে ব্যান্ডটি আড়াই বছর টিকে মাত্র চারটি সিঙ্গেল এবং একটি স্টুডিও এ্যালবাম (Never Mind The Bollocks, Here's The Sex Pistols) প্রকাশ করলেও, এটিকে জনপ্রিয় সঙ্গীত ইতিহাসের একটি অন্যতম প্রভাবশালী কাজ বলে বিবেচনা করা হয়। যুক্তরাজ্যে পাঙ্ক মুভমেন্টের সূচনা তাদের মাধ্যমেই হয় এবং পরবর্তীতে ব্যান্ডটি অসংখ্য পাঙ্ক ও অল্টারনেটিভ রক সঙ্গীতজ্ঞদের অনুপ্রাণিত করেছে।
সেক্স পিস্টলসের প্রাথমিক লাইনআপে ছিলেন গায়ক জনি রটেন (জন লিন্ডন), লিড গিটারিস্ট স্টিভ জোন্স, ড্রামার পল কুক এবং বেজিস্ট গ্লেন ম্যাটলক। ১৯৭৭ সালের শুরুতে Sid Vicious (জন রিচি) ম্যাটলকের জায়গা গ্রহণ করেন। প্রথম থেকেই ব্যান্ডটির গানের কথা, কনসার্টে শ্রোতাদের উন্মত্ত আচরণ বিভিন্ন বিতর্কের সৃষ্টি করে।
১৯৭৮ সালের জানুয়ারিতে যুক্তরাষ্ট্র ট্যুর শেষে রটেন সেক্স পিস্টলস ত্যাগ করেন এবং ব্যান্ডটির ভেঙ্গে যাবার ঘোষণা দেন।সিড ভিশাস তাঁর বান্ধবীকে হত্যার দায়ে গ্রেপ্তার হন এবং তার কয়েকমাস পরেই ১৯৭৯ সালের ফেব্রুয়ারিতে হেরোইন ওভারডোজে মারা যান।
১৯৯৬ সালে রটেন, জোন্স, কুক এবং ম্যাটলক Filthy Lucre ট্যুরের জন্য পুনরায় একত্রিত হন।২০০২ সাল থেকে তাঁরা বিভিন্ন রিইউনিওন শো এবং ট্যুর করেছেন।
উৎপত্তি
১৯৭২ সালে ইংল্যান্ডের লন্ডন শহরের কয়েকজন কিশোর মিলে গড়ে তোলে 'দ্যা স্ট্র্যান্ড' (The Strand) নামক একটি গ্রুপ যেটি থেকে পরে জন্ম সেক্স পিস্টলসের। স্ট্র্যান্ডের ভোকালিস্ট ছিলেন  স্টিভ জোন্স,ড্রামার পল কুক এবং গিটারে ওয়ালি নাইটিংগেল।তখন জোন্স আর কুক চোরাই ইন্সট্রুমেন্ট বাজাতেন। জোন্স পরবর্তীতে স্বীকার করেন এটি যে তারা কোন কনসার্ট শেষে স্টেজ থেকে যতটুকু সম্ভব গিয়ার চুরি করে আনতেন, যা তাদের প্র্যাকটিসের সম্বল ছিল। দ্যা স্ট্র্যান্ডের (যা Swankers নামেও পরিচিত ছিল) সদস্যরা লন্ডনের চেলসির কাছে 'Acme Attraction' ও 'Too Fast To Live,Too Young To Die' নামের দুটি পোশাকের দোকানে আড্ডা দিতেন। Too Fast To Live,Too Young To Die দোকানটির মালিক ছিলেন ম্যালকম ম্যাক্লারেন এবং ভিভিয়েন ওয়েস্টউড।১৯৭১ সালে লেট ইট রক নামে চালু হওয়া এ দোকানটি একসময় পরিনত হয় লন্ডনের পাঙ্ক রক সিনের কেন্দ্রবিন্দুতে যা সিড ভিশাস,জিন অক্টোবর,মার্ক স্টুয়ারট সহ অনেক প্রতিভাবান শিল্পীদের কাছাকাছি নিয়ে আসে। ১৯৭৪ সালে জোন্স ম্যাক্লারেনকে রাজি করান তাদের ব্যান্ড গড়ায় সাহায্য করার জন্য। ম্যাক্লারেন হন স্ট্র্যান্ডের ম্যানেজার। তার দোকানে তখন কাজ করতেন গ্লেন ম্যাটলক,যাকে ব্যান্ডের বেজিস্ট হিসেবে নিযুক্ত করা হয়। নিউইয়র্কে কিছুদিন New York Dolls এর ম্যানেজার হিসেবে কাজ করে ম্যাক্লারেন ১৯৭৫ সালের মে মাসে লন্ডনে ফেরেন। ম্যানহ্যাটেনের উঠতি পাঙ্ক রক সিন দেখে অনুপ্রাণিত হয়ে ম্যাক্লারেন স্ট্র্যান্ডের উন্নতিতে মনোযোগ দেন।গ্রুপটি থেকে নাইটিংগেলকে বের করে দেওয়া হয় এবং ভোকালে জোন্স স্বচ্ছন্দ বোধ না করায় তিনি গিটারের দায়িত্ব নিয়েছিলেন।গ্রুপটির তখন নাম ছিল QT Jones and the Sex Pistols। ম্যাক্লারেন নিউইয়র্ক ডলস থেকে Sylvain Sylvain কে লন্ডনে আনার পরিকল্পনা করেছিলেন যদিও তা পরে বাস্তবায়িত হয়নি।এরপর ব্যান্ডের জন্য স্থানীয় একজন সদস্য খোঁজা শুরু হয়।ম্যাটলক বলেন, "Everyone had long hair then, even the milkman, so what we used to do was if someone had short hair we would stop them in the street and ask them if they fancied themselves as a singer."ম্যাক্লারেন রিচারড হেল কে বেশ কয়েকবার যোগদানের অনুরোধ করলেও হেল তা প্রত্যাখ্যান করেন।
জন লিন্ডনের যোগদান
১৯৭৫ সালের অগাস্টে রোডসের (Bernard Rhodes) চোখে পরে 'I Hate Pink Floyd' টিশার্ট পরা ১৯ বছরের এক যুবক।তাকে একটি পাবে জোন্স এবং কুকের সাথে সাক্ষাতের জন্য আমন্ত্রন জানানো হয়।জোন্স এ প্রসঙ্গে বলেন,"He came in with green hair. I thought he had a really interesting face. I liked his look. He had his 'I Hate Pink Floyd' T-shirt on, and it was held together with safety pins. John had something special, but when he started talking he was a real arsehole—but smart."লিন্ডন তাদের ব্যান্ডের সাথে কাজ করতে রাজি হন। তিনি পরবর্তীতে তাদের ব্যান্ড গঠনের সামাজিক দৃষ্টিকোণ তুলে ধরেন এভাবে,"     "Early Seventies Britain was a very depressing place. It was completely run-down with trash on the streets, and total unemployment—just about everybody was on strike. Everybody was brought up with an education system that told you point blank that if you came from the wrong side of the tracks...then you had no hope in hell and no career prospects at all. Out of that came pretentious moi and the Sex Pistols and then a whole bunch of copycat wankers after us"
New Musical Express ম্যাগাজিনের সাংবাদিক নিক কেন্ট সেসময় ব্যান্ডটির সাথে মাঝেমাঝে বাজাতেন।লিন্ডনের আগমনে কেন্ট গ্রুপ ত্যাগ করেন।লিন্ডন বলেন,""When I came along, I took one look at him and said, 'No. That has to go'.He's never written a good word about me ever since."
গ্রুপের গিটারিস্টের জন্য অডিশনের মাধ্যমে বাছাই করা হয় স্টিভ নিউকে (Steve New)।কিন্তু গিটারে জোন্স ক্রমাগত উন্নতি করতে থাকায় গ্রুপটিতে নিউকে আর প্রয়োজন হয়নি।তিনি একমাস পর ব্যান্ড ত্যাগ করেন।
দাঁতের খারাপ অবস্থার জন্য জোন্স লিন্ডনের নাম দেন জনি রটেন।এ নামেই লিন্ডন পরবর্তীতে পরিচিতি লাভ করেন।একই সাথে Le Bomb, Subterraneans, the Damned, Beyond, Teenage Novel, Kid Gladlove, and Crème de la Crème ইত্যাদি নাম বিবেচনা করে ব্যান্ডটির নাম অবশেষে ঠিক করা হয় সেক্স পিস্টলস।ব্যান্ডটি এরপর মৌলিক গান লেখার কাজে হাত দেয়।রটেন ছিলেন প্রধান গীতিকার এবং ম্যাটলক প্রাইমারি মেলোডি রাইটার।তাদের লেখা প্রথম গান Pretty Vacant লেখেন ম্যাটলক যা রটেন পরে সামান্য পরিবর্তন করেন।যদিও আনুষ্ঠানিক ক্রেডিটে চারজনের নামই ছিল। ম্যাটলক তখন পড়াশুনা করতেন সেইন্ট মারটিন্স কলেজে।সেখানে তিনি ব্যান্ডটির প্রথম গিগ বা শো এর আয়োজন করেন।পাব রক গ্রুপ 'বাজুকা জো' এর অ্যাম্প ও ড্রাম দিয়েই পিস্টলস শো শুরু করে।প্রথমে তারা The Who,The Small Faces,David Barry এর বিভিন্ন গান কভার করে।কিন্তু তাদের নিজিদের গান শুরু করার আগেই বাজুকা জো এর সদস্যরা তাদের গিয়ারের প্লাগ খুলে নেয়।উপস্থিত দর্শকদের উন্মত্ত আচরণে যন্ত্রগুলোর ক্ষতি হচ্ছিল।এটি নিয়ে দুই ব্যান্ডের সদস্যদের মাঝে স্টেজেই একচোট হাতাহাতি হয়। এরপর আরো বিভিন্ন জায়গায় গান গেয়ে পিস্টলস ধীরে ধীরে জনপ্রিয় হয়ে উঠতে থাকে।তেসরা জুলাই প্যরিসে তারা একটি শো করে।এটি ছিল ব্রিটেনের বাইরের তাদের প্রথম কনসার্ট।
৮ই অক্টোবর রেকর্ড লেবেল EMI এর সাথে দুবছরের চুক্তি সাক্ষর করে তারা।২৬শে নভেম্বর মুক্তি পায় ব্যান্ডটির প্রথম সিঙ্গেল Anarchy In UK।পাঙ্ক গানের মাধ্যমে রাজনীতির সাথে এক ধরনের যোগসূত্র স্থাপন করে গানটি যেখানে পিস্টলসের অবস্থান ছিল ক্ষুব্ধ,উত্তেজিত, নৈরাজ্যবাদী এবং নিহিলিস্টিক।রক বা পাঙ্ক সঙ্গীতকে সবার সামনে একটি আদর্শ হিসেবে তুলে ধরে তারা এ গানটি দিয়ে।গানের কথা, সদস্যদের বেশভূষা খুব দ্রুতই ব্রিটেনের দৃষ্টি কেড়ে নেয়।
পহেলা ডিসেম্বর Thames Television এর Today Programme অনুষ্ঠানে পিস্টলসের সরাসরি সম্প্রচারকৃত একটি ইন্টারভিউ নেয়া হয়। জোন্স ও রটেন সেখানে এত অশোভন ভাষায় কথা বলেন যে উপস্থাপক বিল গ্রান্ডি(Bill Grundy) তাদের মাতাল বলে ধরে নেন।জোন্স ও গ্রান্ডির সাথে কথার কিছু চুম্বক অংশ হলঃ
ঘটনাটি ইংল্যান্ডের প্রধান দৈনিক পত্রিকা সহ অসংখ্য ট্যাবলয়েডে স্থান করে নেয়। The Daily Mirror পত্রিকা ‘The Filth and The Fury’ শিরোনামে প্রথম পাতায় খবরটি প্রকাশ করে।Thames TV উপস্থাপক বিলকে সাময়িক বরখাস্থ করে। তাকে পরে আবার নিয়োগ দেওয়া হলেও,এই ইন্টারভিউটিই তার ক্যারিয়ার শেষ করে দিয়েছিল।পিস্টলসের নাম এ ঘটনার মধ্যে দিয়েই মানুষের মুখে মুখে ছরিয়ে পড়ে।
সিড ভিশাসের যোগদান
১৯৭৭ সালের ফেব্রুয়ারিতে ম্যাটলক পিস্টলস ত্যাগ করেন।ম্যাক্লারেন ও রটেন বের করে দেবার কারণ হিসেবে বলেন বিটলসের প্রতি ম্যাটলকের অনুরাগের কথা।ম্যাটলক যদিও পরে দাবি করেন পারস্পরিক সমঝোতার মাধ্যমেই তিনি বেরিয়ে এসেছেন। ম্যাটলকের জায়গা নেন রটেনের স্কুলজীবনের বন্ধু ও পিস্টলসের পাঁড় ভক্ত জন সাইমন রিচি।তিনি রটেনের দেয়া নাম সিড ভিশাস নামেই অধিক পরিচিত।
"গড সেভ দ্যা কুইন"
১৯৭৭ সালের ১০ই মার্চ বাকিংহাম প্রাসাদের সামনে প্রকাশ্য সংবাদ সম্মেলনে পিস্টলস চুক্তি সাক্ষর করে A&M রেকর্ডসের সাথে।বিভিন্ন অপ্রীতিকর ঘটনার দরুন এ চুক্তি কয়েকমাসের বেশি টিকেনি।চুক্তি বাতিল হয়ে গেলে পিস্টলস শরনাপন্ন হয় Virgin Records এর। ৬ মাসের মধ্যে এটি ছিল তাদের তৃতীয় চুক্তি। ভার্জিন রেকর্ডস পিস্টলসের নতুন সিঙ্গেল ‘গড সেভ দ্যা কুইন’ (God Save the Queen) রিলিজ করার উদ্যোগ নেয়। সবকিছু প্রস্তুত থাকলেও গানের বিষয় বস্তু দেখে প্রিন্টিং প্রেসের কর্মচারীরা কাজ করতে অস্বীকৃতি জানায়।অনেক দোকান গানটির কপি স্টক করতে আপত্তি জানায়। অনেক আলোচনার মাধ্যমে এসব বাধা বিপত্তি পেরিয়ে গানটি মুক্তি পায় ২৭শে মে। গানের কথায় দেশদ্রোহিতার অভিযোগ এনে BBC সহ ব্রিটেনের প্রায় প্রতিটি রেডিও স্টেশন গানটিকে নিষিদ্ধ ঘোষণা করে।তারপরেও প্রকাশের পর গানটির ১৫০,০০০ কপি বিক্রি হয়ে যায়।সে সপ্তাহে টপ চার্টে গানটি ছিল ২ নাম্বারে। রটেনের মতে ইচ্ছাকৃত ভাবেই গানটিকে প্রথম স্থানে রাখা হয়নি। সে সময় ইংল্যান্ডে পাঙ্ক ভক্তদের উপর নানা নৃশংস হামলা শুরু হয়। রটেনের উপরেও একাধিকবার আক্রমণ আসে।যার মাঝে একবার ছুরিকাঘাতে তার বাম হাতের পেশী কিছুটা ক্ষতিগ্রস্থ হয়।
Never Mind the Bollocks
’৭৭ সালের বসন্তে পিস্টলস প্রথম এ্যালবামের কাজ শুরু করে। এ্যালবামটির প্রাথমিক নাম ছিল God Save the Queen.পরে পরিবর্তন করে তা Never Mind the Bollocks,Here’s the Sex Pistols রাখা হয়। এ্যালবামটি মুক্তি পায় ২৮শে অক্টোবর।কিছু উল্লেখযোগ্য গান হল ‘Anarchy in UK’, ’God Save the Queen’, ’Pretty Vacant’, ’Holiday in the Sun’ ইত্যাদি।
যুক্তরাষ্ট্র ট্যুর
১৯৭৮ সালে যুক্তরাষ্ট্রে ট্যুর করতে যায় পিস্টলস।প্রায় প্রতি শোতেই ছিল অব্যাবস্থাপনা,হাতাহাতি-মারামারি ও দর্শকদের উন্মত্ত আচরণ।ম্যাক্লারেন ইচ্ছাকৃতভাবেই এরকম হলগুলো বেছে নিয়েছিলেন।এ ট্যুরে সবকিছুই প্রায় ব্যান্ডের প্রতিকুলে যাচ্ছিল। সিডের হিরোইন আসক্তি,রটেনের অসুস্থতা,শো শেষ না করেই চলে যাওয়া, সদস্যদের ভেতরে কোন্দল ইত্যাদি কারণে ব্যান্ডটি ভেঙ্গে যায়।১৭ই জানুয়ারি রটেন আনুষ্ঠানিক ঘোষণা দেন।
পিস্টলস ত্যাগের পর রটেন প্রাক্তন ক্ল্যাশ (The Clash) সদস্য Keith Levene এবং বন্ধু Jah Wobble এর সাথে গড়ে তোলেন Public Image Ltd. এ ব্যান্ডটি পাঙ্ক রক ধারায় গুরুত্বপূর্ণ অবদান রাখলেও বাণিজ্যিক ভাবে তেমন সাফল্য অর্জন করতে পারেনি।
এদিকে সিড নিউইয়র্কে একক শিল্পী হিসেবে কাজ শুরু করেন।এ সময় তার ম্যানেজার ও প্রেমিকা ছিলেন Nancy Spungen। ’৭৮ এর দোসরা অক্টোবর সিডের লাইভ এ্যালবাম Sid SIngs মুক্তি পায়। ১২ই অক্টোবর নিউইয়র্কে হোটেল চেলসির একটি হোটেল থেকে ন্যান্সিকে মৃত অবস্থায় উদ্ধার করা হয় যেখানে তিনি সিডের সাথে উঠেছিলেন।তার পরনে ছিল অন্তর্বাস এবং পেটে ছিল ছুরিকাঘাত।হত্যার দায়ে অভিযুক্ত করে পুলিশ সিডকে গ্রেপ্তার করে। জামিনে বেরিয়ে এসে প্যাটি স্মিথের ভাই টম স্মিথকে আক্রমণ করার জন্য সিড আবার গ্রেপ্তার হন।তাকে Rickers Island জেলে পাঠানো হয়।সিড সেখানে ৫৫ দিন ছিলেন। ’৭৯ সালের পহেলা ফেব্রুয়ারিতে সিডের মুক্তি উদযাপনের একটি পার্টিতে হিরোইন ওভারডোজে সিড মাত্র ২১ বছর বয়সে মারা যায়।
কুক ও জোন্স ১৯৮০ সালে ফর্ম করেন The Professionals যা দুই বছরের মধ্যেই ভেঙ্গে যায়।জোন্স এরপর থেকে বিভিন্ন ব্যান্ডের সাথে কাজ করেছেন।কুক বর্তমানে Man Raze ব্যান্ডের সাথে যুক্ত। ম্যাটলক পিস্টলস ছেড়ে বেরিয়ে Rich Kids এ যোগ দিয়েছিলেন। ১৯৭৯ সালে সেটিও ভেঙ্গে গেলে বিভিন্ন ব্যান্ডের সাথে কাজ করে বর্তমানে তিনি Slinky Vagabond এর সাথে জড়িত আছেন।
রিইউনিয়ন
পিস্টলসের মূল চার সদস্য ১৯৯৬ সালে Filthy Lucre ট্যুরের জন্য একত্রিত হন।এ ট্যুরে তারা ইউরোপ,জাপান,উত্তর ও দক্ষিণ আমেরিকা,সাউথ আফ্রিকা,নিউজিল্যান্ড ও অস্ট্রেলিয়ায় শো করেন। এরপর নানা সময় তারা আবার বিভিন্নু টুরের জন্য একত্রিত হয়েছেন।২০১২ সালে Never Mind The Bollocks রি-রিলিজ করার জন্য Universal Music Group এর সাথে তারা চুক্তিবদ্ধ হন।